ಐಟಿಸಿಯ ಇಚೌಪಲ್ ವೇದಿಕೆಗಳು ಮಾಹಿತಿ ತಂತ್ರಜ್ಞಾನವನ್ನು ಬಳಸಿ ಸಣ್ಣ-ವ್ಯಾಪ್ತಿಯ ಮಾರುಕಟ್ಟೆಗಳನ್ನು ಭಾರತದ ಕೃಷಿ ಉತ್ಪನ್ನಗಳಿಗೆ ಅನುಕೂಲವಾಗುವಂತೆ ದೊರಕಿಸುತ್ತವೆ.ಅಲ್ಲದೇ ಸಣ್ಣ ಹಿಡುವಳಿದಾರರಾದ ರೈತರಿಗೆ ಮಾರುಕಟ್ಟೆ ಸೌಕರ್ಯ ದೊರಕಿಸುವುದು ಇಲ್ಲಿನ ಮುಖ್ಯ ಉದ್ದೇಶವಾಗಿದೆ. ಜುಲೈ 2010 ರ ವೇಳೆಗೆ ಸುಮಾರು 10 ರಾಜ್ಯಗಳ 40,000 ಹಳ್ಳಿಗಳಲ್ಲಿನ ಅಂದಾಜು 4 ದಶಲಕ್ಷ ರೈತರರು ಈ ಇಚೌಪಲ್ ಸೇವಾಸೌಲಭ್ಯ ಪಡೆಯುತ್ತಿದ್ದಾರೆ. ಇಂಟರ್ ನೆಟ್ ನ ಉಚಿತ ಸೇವೆ ಕೂಡಾ ಗ್ರಾಮೀಣ ಭಾರತದ ರೈತರನ್ನು ವಿಶ್ವದ ವಿದ್ಯಮಾನಗಳನ್ನು ಗಮನಿಸುವಂತೆ ವಿಶಾಲವಾದ ಮಟ್ಟದಲ್ಲಿ ನೆರವಾಗಲಿದೆ. ಐಟಿಸಿ ಎಚೌಪಲ್ ಇ-ಚೌಪಲ್ ವೇದಿಕೆಯು ಸದ್ಯ ಸಂಪನ್ಮೂಲ ಅಭಿವೃದ್ಧಿಯ ಉತ್ತಮ ಕೇಂದ್ರವೆಂದು ಪರಿಗಣಿಸಲಾಗಿದೆ. ಅದರ ಸಂಪನ್ಮೂಲ ಅಭಿವೃದ್ಧಿ ಬಗ್ಗೆ ಮುಂಚೂಣಿಯಲ್ಲಿರುವ ಆರಂಭಿಕ ಯೋಜನೆಗಳ ಮೂಲಕ ಪರೀಕ್ಷೆಗೊಳಪಡಿಲಾಗುತ್ತದೆ.ಈ ಪೈಲೆಟ್ ಯೋಜನೆಗಳು ಆರೋಗ್ಯ ಸುರಕ್ಷೆ,ಶಿಕ್ಷಣ ಸೇವೆಗಳು,ಜಲಸಂಪನ್ಮೂಲ ಆಡಳಿತ ನಿರ್ವಹಣೆ ಮತ್ತು ಪಶು ಆರೋಗ್ಯದ ನಿರ್ವಹಣೆಯನ್ನೂ ಒಳಗೊಂಡಿದ್ದು, ಸರಕಾರ ಮತ್ತು ಸರ್ಕಾರೇತರ ಸಂಸ್ಥೆಗಳ ಮೂಲಕ ಮಾಡಲಾಗುತ್ತದೆ. ಕಂಪನಿಯು ಯಾವಾಗ ಕ್ಲಾಸ್ ಮೇಟ್ ಎಂಬ್ ಶಾಲಾ ನೋಟ್ ಪುಸ್ತಕಗಳ ಮಾರಾಟ ಮಾಡಲು ಆರಂಭಿಸಿತೋ ಆಗ ಪ್ರತಿ ನೋಟ್ ಪುಸ್ತಕದ ಮಾರಾಟದಿಂದ 1 ರೂಪಾಯಿಯನ್ನು ಉಳಿಸಿ ಬಡಮಕ್ಕಳ ಶಿಕ್ಷಣಕ್ಕೆ ನೆರವು ನೀಡಲು ಮುಂದಾಯಿತು. ಕ್ಲಾಸ್ ಮೇಟ್, ಯೋಜನೆಯು ಕ್ಲಾಸ್ ಮೇಟ್ ಐಡಿಯಾಸ್ ಫಾರ್ ಇಂಡಿಯಾ ಚಾಲೇಂಜ್ ಎಂಬ ಹೆಸರಿನ ಕಾರ್ಯಕ್ರಮದ ಅಭಿಯಾನದೊಂದಿಗೆ ಅದನ್ನು ಸವಾಲಾಗಿ ಸ್ವೀಕರಿಸಿತು. ಈ ಕಾರ್ಯಕ್ರಮವು ಕಂಪನಿಯ ಶತಮಾನೋತ್ಸವದ ಆಚರಣೆಯ ದ್ಯೋತಕವಾಗಿತ್ತು. ದೇಶದ-ಉದ್ದಗಲಕ್ಕೂ ಯುವಜನರನ್ನು ಹೊಸ ಸುಧಾರಿತ ವಿಚಾರಗಳಿಗಾಗಿ ಪ್ರೊತ್ಸಾಹಿಸಿ ಆ ಮೂಲಕ ಭಾರತವನ್ನು ಅಭಿವೃದ್ಧಿಪಡಿಸುವ ಪ್ರಯತ್ನವೇ ಇದರ ಗುರಿ. ಕ್ಲಾಸ್ ಮೇಟ್ ಐಡಿಯಾಸ್ ಫಾರ್ ಇಂಡಿಯಾ ಚಾಲೇಂಜ್ ಅಭಿಯಾನವು 30 ನಗರಗಳಲ್ಲಿನ 25 ಲಕ್ಷ ವಿದ್ಯಾರ್ಥಿಗಳಿಗೆ ಮತ್ತು 500 ಶಾಲೆಗಳು ಹಾಗು 200 ಕಾಲೇಜಿಗೆ ಇದನ್ನು ತಲುಪಿಸುವುದೇ ಪ್ರಮುಖ ಉದ್ದೇಶವಾಗಿದೆ.